BSC-LT/ACAData huggingface dataset:
[ca] Presentem l'activitat d'aprenentatge "Fills virtuals", útil per treballar en grup i de manera manipulativa els cariotips, el cicle biològic humà i com aquest genera diversitat. L'activitat és adequada per a alumnes de l'optativa Biologia i Geologia de 4t d'ESO i de Biologia de Batxillerat i es troba publicada a l'ARC del CESIRE. Els alumnes valoren positivament l'activitat i molts d'ells anomenen com a assolits els objectius d'aprenentatge. No obstant, l'activitat sembla haver contribuït a l'aparició de concepcions alternatives errònies en dos estudiants. Proposem una manera d'evitar aquest punt feble. Concloem que l'activitat "Fills virtuals" és una manera pràctica, visual i efectiva de contribuir a l'aprenentatge del cicle biològic humà i de la gran diversitat que genera. És un bon fonament per aprendre genètica mendeliana i evolució per selecció natural.

[en] In this article, we introduce the learning activity "virtual children", a useful group task designed for learning, in a hands-on manner, about karyotypes, the human biological cycle and how this generates diversity. The project is suitable for students of Biology in high school and it is published on the ARC of CESIRE. The students who have participated in the activity were very pleased with the task and many of them consider that it fulfilled its learning goals. However, the task seems to have contributed to a few misconceptions in two students. In this article, we suggest a way to avoid this from happening. In conclusion, "virtual children" is a practical, visual and effective learning activity to contribute to the learning experience of the human biological cycle and the vast diversity it generates. It is a good tool for learning mendelian genetics and evolution by the means of natural selection.
[ca] Antecedents: La substitució valvular aòrtica és el tractament d'elecció de l'estenosi aòrtica severa simptomàtica. A causa de l'edat avançada i les comorbiditats de la població contemporània, cada vegada hi ha més pacients que no són candidats a cirurgia per presentar un alt risc quirúrgic. Això ha conduït al desenvolupament de tècniques alternatives com la implantació valvular aórtica transcatéter (TAVI) o les biopròtesis sense sutures Perceval S. Mètodes: Es va dur a terme un estudi observacional longitudinal retrospectiu, l'objectiu principal del qual era avaluar la seguretat i l'efectivitat de la biopròtesi sense sutures Perceval S en la primera sèrie de pacients operats a l'Hospital Vall d'Hebron. Es van incloure 20 pacients consecutius amb alt risc quirúrgic, operats entre els mesos d'abril de 2014 i desembre de 2015. Es van enregistrar i analitzar les dades preoperatòries, perioperatòries i del seguiment als 30 dies, als 6 mesos i a l'any. Resultats: La supervivència a l'any va ser del 90%, la incidència d'aparició de complicacions relacionades amb la biopròtesi va ser baixa, i tots els pacients van experimentar una millora clínica i hemodinàmica després de la implantació de la biopròtesi Perceval S. Conclusions: La biopròtesi sense sutures Perceval S com a substitut valvular aòrtic és una estratègia terapèutica segura i efectiva; que es pot considerar com alternativa a la cirurgia convencional en pacients amb alt risc quirúrgic.

[en] Background: Aortic valve replacement is the treatment of choice for severe symptomatic aortic stenosis. Due to the advanced age and comorbidities of contemporary population, there is a significant proportion of patients who are not eligible for surgery because they present an increased surgical risk. This has lead to the development of alternative techniques such as transcatheter aortic valve implantation (TAVI) or Perceval S sutureless bioprosthesis. Methods: A retrospective longitudinal observational study was performed, the main objective of which was to evaluate the safety and effectivity of Perceval S sutureless bioprosthesis in the first group of patients undergoing surgery with this device at Vall d'Hebron Hospital. 20 high-risk consecutive patients operated between Abril 2014 and December 2015 were included. Preoperative, perioperative, 30-days, 6 moths and 1 year follow-up data were recorded and analyzed. Results: One-year survival was 90%, the incidence of valve-related complications was low, and all patients experienced clinical and hemodynamic improvement after the implantation of Perceval S bioprosthesis. Conclusions: Perceval S sutureless bioprosthesis is a safe and effective device, which can be considered as an alternative to conventional aortic valve replacement in patients with an increased surgical risk.
[ca] En el context mediterrani la família és el pilar sobre el qual se sostenen els membres que la componen. No obstant això, en situacions com la crisi econòmica esdevinguda entre 2008-2014 la capacitat de suport es desborda. En aquest article, investigadors del Departament d'Antropologia Social i Cultural, avaluen el rol de les organitzacions benèfiques en temps en els quals l'increment de la pobresa i l'exclusió social amenacen àmplies capes de la societat. L'estudi sosté l'activació de mecanismes culturals que originen llaços (o famílies simbòliques) entre treballadors socials (o voluntaris) i beneficiaris. Llaços que possiblement desapareixen quan els usuaris deixen el programa.

[en] In the Mediterranean context, the family is the mainstay on which the members composing it are sustained. However, in situations such as the economic crisis that occurred between 2008-2014, the support capacity can become overwhelmed. In this article, researchers from the Department of Social and Cultural Anthropology evaluate the role of charities in times when the increase in poverty and social exclusion threatens broad layers of society. The study shows the activation of cultural mechanisms that originate ties (or symbolic families) between social workers (or volunteers) and beneficiaries. Connections that possibly disappear when users leave the program.
[ca] L'objectiu d'aquest treball és estudiar el procés de traducció d'un còmic americà. Consisteix en la traducció de diversos fragments d'un còmic de Marvel de Massacre (Deadpool, en anglès) i un posterior anàlisi d' aquesta traducció, en el qual es comenten els problemes que han sorgit, s'explica la solució al problema i es justifiquen les decisions preses

[en] This project's aim is to study the process of translation of an American comic book. It is the translation of several parts of a comic book about the Marvel character Deadpool and an analysis of said translation. In this analysis, the translation issues that appeared during the process of translating will be commented on, as well as the decisions made to solve those issues explained
[ca] Investigació i anàlisi de les campanyes electorals a les eleccions autonòmiques del Parlament català el 2010 i 2012, pel que fa a la comunicació i ús de les comunitats virtuals. S'analitzen elements com l'estratègia i els actors implicats, els canals usats i el model de comunicació, fent contrast entre ambdues campanyes i els altres partits.

[en] Electoral campaigns research in the autonomic elections of the catalan parliament in 2010 and 2012, focusing on communication and the use of social media. Elements like the strategy, the main actors, the channels and the communication model are analysed, comparing the campaigns in 2010 and 2012 and the other parties.
[ca] El treball present vol estudiar com ha canviat en els darrers anys el paper del corresponsal. Per fer-ho s'ha escollit el cas de TV3, més concretament de la corresponsalia de Washington. El cos del treball es basa en entrevistes a professionals de TV3 (antics corresponsal i l'actual en Washington) que permetran establir una comparació entre ells i els seus determinats contextos.

[en] This research has been carried out to study the changes in the correspondent's job, which in this case is that of TV3 Catalan television in Washington. It is based on interviews with journalists involved in this television network (both previous and current employees) , in order to establish both a comparison and contrast between the two based on the role and the context in which it's set.
[ca] L'ensenyament de les ciències demana una atenció explícita als seus gèneres comunicatius i elements lingüístics. En aquest article descrivim diverses iniciatives per a explorar els gèneres comunicatius orals propis de les ciències, aplicades en diversos contextos i centres educatius. Les experiències es descriuen juntament amb una valoració de la seva aportació a aspectes com la modelització o l'adquisició d'habilitats científiques, i s'usen de punt de partida per a valorar quines aportacions fa l'oralitat a les ciències, i proposar indicacions per a promoure-la a l'aula de ciències.

[en] Communication and linguistic aspects are key elements in Science Education. In this article we describe science education activities from several contexts and schools, exploring the oral communication genres of science. We evaluate the importance of oral communication in sciences, especially to develop scientific skills and modelling, and propose advices to develop oral communication events in science classrooms.
[ca] Actualment, gem5 està vist com l'estàndard de simulació per obtenir mètriques de rendiment de computadors. La infraestructura de simulació gem5 combina els aspectes més destacats dels simuladors M5 i GEMS, oferint un marc de simulació altament configurable, múltiples ISAs i diversos models de CPU, així com un sistema de memòria detallat i flexible, que inclou suport per a múltiples protocols de coherència de memòria cau i models d'interconnexió. En aquest article es realitzarà un estudi sobre gem5 i les seves possibilitats, i posteriorment, es mostrarà el disseny i desenvolupament realitzat per tenir la infraestructura per simular una arquitectura actual i poder comparar les dues formes principals per modelar jerarquies de memòria: Ruby i classic.

[en] Nowadays, gem5 is seen as the simulation standard for obtaining computer performance metrics. The gem5 simulation infrastructure combines the highlights of the M5 and GEMS simulators, providing both a highly configurable simulation framework, multiple ISAs and various CPU models, and complementing these features with a detailed and flexible memory system, including support for multiple cache coherence protocols and interconnection models. In this article we will make a study about gem5 and its possibilities, and then we will show the design and development effort undertaken to have a simulation infrastructure able to model a modern architecture. The infrastructure is used to compare the two main ways to model the memory hierarchy: Ruby and classic.
[ca] Aquest projecte d'investigació té com a objectiu estudiar quin és l'ús que donem a les xarxes socials, concretament al programa Gran Hermano VIP. Així doncs, s'analitzaran les estratègies principals que utilitza el reality show per incitar els espectadors a participar per les xarxes socials. També s'estudiarà quina és la resposta de l'audiència davant d'aquestes estratègies identificades i de quina forma interactuen els usuaris de les xarxes socials. D'aquesta manera, es relacionaran totes les dades recollides per interpretar unes conclusions sobre l'ús de les plataformes socials en aquest programa.

[en] This research project aims to study how we use social networks in "Big Brother VIP 4" (Spain). Firstly, the project will analyse different strategies that the reality show use to encourage viewers to participate on social networks. It will also be analysed what is the response of audience in relation to those identified strategies and how users interact with social networks. This way, all collected data will be put in common to reach some conclusions about the use of social platforms in this program.
[ca] L'evolució dels adverbis medievals ende i ý : un cas de gramaticalització? L'objectiu d'aquest treball és donar una explicació sintàctica, des del marc teòric de la gramaticalització, a la pèrdua dels adverbis pronominals locatius d'espai de l'espanyol medieval ende i 'y. Primerament, es presenta l'evolució dels adverbis deíctics d'espai medievals, als quals pertanyen ende i 'y, per estudiar els canvis que van sofrir durant aquesta etapa històrica. En segon lloc, s'estudia el comportament sintàctic d'aquests deíctics en un corpus literari medieval, on es pot comprovar la poca diferenciació que existia entre els adverbis d'un mateix grup, així com la progressiva gramaticalització que ende i 'y van sofrir per diferenciar-se de la resta de deíctics. Finalment, s'analitzen les causes de la seva pèrdua tant a partir de criteris fonètics i lèxics com sintàctics, i d'aquesta manera es mostren els valors gramaticals més utilitzats per aquests adverbis, així com les condicions que afavoreixen o no la seva aparició.

[en] The main aim of this paper is to provide a syntactic account, within the framework of grammaticalization, of the loss of the two space locative pronominal adverbs ende and 'y in Old Spanish. Firstly, we present the evolution of Old Spanish space deictic adverbs, to which ende and ý belong, in order to study the changes undergone during this historic period. Secondly, we analyse the syntactic behaviour of these deictic adverbs in an Old Spanish corpus, where one can observe that there is little difference among the adverbs of the same group, and that there is a progressive grammaticalization of ende and 'y, that ended up being distinct from the rest of deictic adverbs. Finally, we analyse the reasons for the loss of ende and 'y from a phonetic and lexical, as well as syntactic, point of view, so as to show the most used grammatical meanings of these adverbs and the conditions which help their appearance.
[ca] S'ha descrit per primer cop una nova malaltia multisistèmica que afecta a les fures, provocada per un coronavirus. La descoberta obre nous camins per investigar el paper dels coronavirus en les malalties animals.

[en] A new multisystemic disease in ferrets caused by a coronavirus has been described for the first time. This findig opens a new way of research of the role of coronavirus in animal diseases.
[ca] El postmodernisme ha situat l'economia en una posició central dins de la nostra societat, la racionalitat del mercat ho envaeix tot. Els llocs, seguint aquesta tendència, s'han equiparat a la resta de productes i, per tant, es compren i es venen com a tals, els individus s'identifiquen més aviat com a consumidors que com a ciutadans, i el consumisme apareix com una activitat central dins de la nostra societat. Tot això explicaria el predomini dels estudis de mercat i la introducció del màrqueting dins del món del turisme. Si considerem que el turisme és una experiència eminentment geogràfica, des de la geografia del turisme es fa imprescindible l'aprehensió i l'assimilació de les eines i els principis del màrqueting, perquè el geògraf és la persona més capacitada per aplicar els instruments del màrqueting a una geografia del turisme que persegueixi un desenvolupament sostenible del fenomen turístic.

[en] The economy has acquired a central position within our society in postmodernism. Market rationality invades everywhere. As a result, places have been commoditized in such a way that they are bought and sold like any other commodity. People are identified more as consumers than as citizens, and consumption has become a central activity in our society. Taken together, these factors explain the predominance of market studies and the introduction of marketing in the world of tourism. If tourism is considered a highly geographical experience, then the understanding and assimilation of the principles of marketing and of its tools are essential within the framework of the geography of tourism, because a geographer is the most suitable person to apply marketing instruments to a geography of tourism which emphasises the sustainable development of tourism.
[ca] Les traduccions literàries del xinès al català que s'han fet al llarg de la història han estat fruit d'interessos personals i puntuals dels respectius traductors. El present article vol constatar, mitjançant un breu repàs cronològic fins al 1999, que les obres traduïdes del xinès al català no estan incloses en un corrent sinològic constant, ni són fruit d'una referència permanent a les literatures orientals. Això posa de manifest una de les limitacions de la literatura catalana, especialment en relació amb altres cultures i literatures d'arreu d'Europa.

[en] The literary translations from Chinese into Catalan that have been made throughout history are the result of their own translators' personal and peculiar interests. This paper wants to corroborate, by means of a chronological review until 1999, that all the translated works from Chinese into Catalan are excluded from a constant sinological trend and are out of a permanent reference towards oriental literatures. And this points out one of the lacks of Catalan literature, especially in relation to other cultures and literatures all over Europe.
[ca] RISC-V és un ecosistema de processadors de codi obert que s'està obrint pas en els últims anys. Si bé és prou popular en àmbits acadèmics, encara no ha guanyat adeptes entre els consumidors finals. En aquest treball es planteja implementar un sistema RISC-V, aprofitant plaques FPGA disponibles, i amb capacitat per funcionar amb Linux, per tal d'aconseguir una experiència d'usuari més amigable que un entorn baremetal. S'exploren les alternatives HW i SW, així com la generació i síntesi del sistema RocketChip en una placa Altera, mitjançant el framework Chipyard. També s'analitza el procés de boot de Linux en un sistema d'aquestes característiques, si bé no s'ha pogut implementar. Finalment, s'ha assolit un prototipus capaç d'executar software baremetal i que pot interactuar de forma efectiva amb hardware extern.

[en] RISC-V is an open-source processor ecosystem that has been making inroads in recent years. While it is quite popular in the academical environment, it has not yet gained followers among end consumers. The aim of this project is to implement a Linux-capable RISC-V system, taking advantage of available FPGA boards, in order to achieve a more user-friendly experience than a baremetal environment. The HW and SW alternatives are explored, as well as the generation and synthesis of the RocketChip system on an Altera board, using the Chipyard framework. Linux boot process on such a system is analized too, although it has not been implemented. At the end, the project achieved a prototype capable of running baremetal software and able to interact with external hardware.
[ca] En aquest treball es volen posar en valor les noves possibilitats, en l'estudi de la lingüística en general i en el de la variació en particular, que els corpus textuals informatitzats i la metodologia per utilitzar‑los amb bases científiques que estipula la lingüística de corpus obren als investigadors. En aquest cas, ens centrem en dos conceptes bàsics en el moment de fer recerca amb mètodes científics: el de freqüències absolutes i freqüències relatives, i el de variables estadístiques dependents i independents. Aquests dos conceptes cal utilitzar‑los i cal fer‑ho curosament i correcta quan es volen obtenir dades dels corpus que permetin ser interpretades de manera que ajudin a entendre el seu perquè i a desenvolupar hipòtesis de treball. Per exemplificar el tema es tanca el capítol amb l'explicació de la utilització d'aquests dos conceptes en el cas referit a la variació gràfico‑fonètica (nuit, nuyt i nit).

[en] This paper aims to showcase the new prospects in the studies regarding the fields of linguistics in general and variation in particular that computerized textual corpora and the methodology to use them on a scientific basis stipulated by corpus linguistics can help researchers. We focus on two fundamental concepts which are often adopted in the scientific method: on the one hand, absolute and relative frequency, and on the other, dependent and independent statistic variables. These notions should be used carefully and correctly when we want to obtain data from corpora, so it helps us to interpret and understand the underlying reasons behind the data, and it enables us to develop working hypotheses. To illustrate this, we explain the use of these terms in one example referring to graphic and phonetic variation (nuit, nuyt i nit).
[ca] L'objectiu principal d'aquest projecte és estudiar, analitzar i avaluar quin ha estat l'impacte que ha tingut, tant a nivell nacional com europeu, l'entrada del tren d'alta velocitat en relació al mercat del transport aeri i de la xarxa de transport en general. En aquesta línia, es pretén treballar entorn a la intermodalitat dins de cadascun dels països; com està implementada, quins avantatges comporta de cara als usuaris i a la eficiència del conjunt del transport, quins serveis proporcionen els operadors i quines podrien ser les línies d'actuació futures.

[en] The aim of this project is to study, analyse and evaluate the impact of the high-speed train, both in national and European level, in relation to the global transport network, and to work on intermodality between countries; how it is developed and implemented, what are the advantatges for the passengers and for the efficiency of the network and which are the future expectatives.
[ca] Aquest document conté un projecte final de grau on es detalla: el disseny a nivell RTL, el procediment de desenvolupament i la implementació en físic d'un processador basat en arquitectura RISC-V de 32 bits. Seguint la filosofia d'Open Hardware i Software. Aquest disseny té la peculiaritat que està pensat per a un entorn didàctic. Això provoca que s'hagi reduït la complexitat utilitzant el repertori RV32I, només permet fer operacions aritmeticològiques bàsiques amb nombres enters. Tampoc té tècniques avançades d'execució, com "pipeline" o predicció de salts. Tot i així és suficient per executar programes simples escrits en C i compilats amb eines d'ús lliure. També és sintetitzable i es pot implementar en una FPGA.

[en] This document contains a bachelor's degree final project detailing the RTL-level design, development procedure, and physical implementation of a 32-bit RISC-V architecture processor. Following the philosophy of Open Hardware and Software. This design has the peculiarity that it is designed for an educational environment. This causes the complexity of the same to be reduced by using the RV32I instruction set that only allows basic arithmetic-logic operations with integers. It also has no advanced execution techniques, such as pipelining or jump prediction. However, it is sufficient to be able to execute simple programs written in C and compiled with Opensource tools. It can be synthesized and implemented on an FPGA.